CELEX: 32010D0176
Language: mt
Date: 2010-03-19 00:00:00
Title: 2010/176/: Deċiżjoni tal-Kummissjoni tad- 19 ta’ Marzu 2010 li tressaq ‘il quddiem id-data għall-ħlas tat-tieni pagament tal-għajnuna għar-ristrutturar mogħtija għas-sena tas-suq 2009/2010 skont ir-Regolament tal-Kunsill (KE) Nru 320/2006 (notifikata bid-dokument numru C(2010) 1710)

24.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 77/54
            
         DEĊIŻJONI TAL-KUMMISSJONI
   tad-19 ta’ Marzu 2010
   li tressaq ‘il quddiem id-data għall-ħlas tat-tieni pagament tal-għajnuna għar-ristrutturar mogħtija għas-sena tas-suq 2009/2010 skont ir-Regolament tal-Kunsill (KE) Nru 320/2006
   (notifikata bid-dokument numru C(2010) 1710)
   (2010/176/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 320/2006 tal-20 ta’ Frar 2006 li jistabbilixxi skema temporanja għar-ristrutturar tal-industrija taz-zokkor fil-Komunità u li jemenda r-Regolament (KE) Nru 1290/2005 dwar il-finanzjament tal-politika agrikola komuni (1), u b’mod partikolari l-Artikolu 10(5) tiegħu,
   Billi:
   
               (1)
            
            
               L-Artikolu 10(5) tar-Regolament (KE) Nru 320/2006 jippermetti li l-Kummissjoni tressaq ’il quddiem id-dati għall-ħlas tal-għajnuniet mogħtija skont l-iskema temporanja għar-ristrutturar tal-industrija taz-zokkor stabbilita b’dak ir-Regolament.
            
         
               (2)
            
            
               Minħabba li r-riżorsi finanzjarji meħtieġa huma disponibbli fil-fond ta’ ristrutturar imsemmi fl-Artikolu 1 tar-Regolament (KE) Nru 320/2006, l-Istati Membri għandhom jingħataw il-possibbiltà li jressqu ‘l quddiem id-data għall-ħlas tat-tieni pagament tal-għajnuna għar-ristrutturar mogħtija fis-sena tas-suq 2009/2010 lil impriżi, koltivaturi u kuntratturi tal-makkinarju li jkunu ddenunzjaw il-kwota tagħhom sal-1 ta’ Ottubru 2009 sad-data tal-ħlas tal-ewwel pagament,
            
         ADOTTAT DIN ID-DEĊIŻJONI:
   Artikolu 1
   B’deroga mill-Artikolu 10(4) tar-Regolament (KE) Nru 320/2006, l-Istati Membri jistgħu jħallsu 100 % tal-għajnuna għar-ristrutturar ipprovduta bl-Artikolu 3 ta’ dak ir-Regolament fir-rigward tas-sena tas-suq 2009/2010 f’pagament wieħed. F’każ bħal dan, il-pagament għandu jkun dovut f’Ġunju 2010.
   L-Istati Membri għandhom jinfurmaw lill-Kummissjoni sal-31 ta’ Marzu 2010 jekk ikunu jridu jutilizzaw il-possibbiltà msemmija fl-ewwel paragrafu.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, id-19 ta’ Marzu 2010.
      
         
            Għall-Kummissjoni
         
         Dacian CIOLOŞ
         
            Membru tal-Kummissjoni
         
      
   
   
      (1)  ĠU L 58, 28.2.2006, p. 42.